
Parlamentul României
Camera Deputaţilor
 


Comisia pentru administraŢie pUblicĂ Şi amenajarea teritoriului
Bucureşti, 9 februarie 2021






Nr. 4c-7/12

PL x. 1/2021



Către,
BIROUL PERMANENT AL

CAMEREI DEPUTAȚILOR 

Vă înaintăm, alăturat, RAPORTUL asupra proiectului de Lege pentru aprobarea Ordonanţei de urgenţă a Guvernului nr.212/2020 privind stabilirea unor măsuri la nivelul administraţiei publice centrale şi pentru modificarea şi completarea unor acte normative, trimis spre dezbatere în fond Comisiei pentru administrație publică și amenajarea teritoriului  cu adresa nr. PLx. 1 din 1 februarie 2021.

PREŞEDINTE,
Simona BUCURA-OPRESCU

R A P O R T    
asupra proiectului de Lege pentru aprobarea Ordonanţei de urgenţă a Guvernului nr.212/2020 privind stabilirea unor măsuri la nivelul administraţiei publice centrale şi pentru modificarea şi completarea unor acte normative
În conformitate cu prevederile art.94 și 115 alin.(3) din Regulamentul Camerei Deputaţilor, republicat, cu modificările și completările ulterioare, Comisia pentru administraţie publică şi amenajarea teritoriului a fost sesizată cu dezbaterea și examinarea pe fond, în procedură de urgență, cu proiectului de Lege pentru aprobarea Ordonanţei de urgenţă a Guvernului nr.212/2020 privind stabilirea unor măsuri la nivelul administraţiei publice centrale şi pentru modificarea şi completarea unor acte normative, transmis cu adresa nr. PLx 1 din 1 februarie 2021, înregistrat cu nr. 4c-7/12 din 4 februarie 2021.
Camera Deputaţilor este prima Cameră sesizată potrivit prevederilor art.75 alin. (1) şi (3) din Constituţia României, republicată şi ale art.91 din Regulamentul Camerei Deputaţilor, republicat, cu modificările și completările ulterioare.

Consiliul Legislativ a avizat favorabil proiectul de lege  cu observații și propuneri, conform avizului nr.1283 din 28.12.2020. 

Comisia pentru politică externă a avizat favorabil proiectul de lege conform avizului nr.4c-16/2/2021.


Comisia pentru transporturi și infrastructură a avizat favorabil proiectul de lege conform avizului nr.4c-4/8/2021.

Proiectul de lege are ca obiect de reglementare instituirea unor măsuri de înfiinţare, organizare şi reorganizare a ministerelor şi structurilor din subordinea Guvernului, în scopul asigurării funcţionării imediate a Guvernului în noua sa structură, astfel cum a fost aprobată prin Hotărârea Parlamentului nr.31/2020.

Potrivit prevederilor art.61 din Regulamentul Camerei Deputaţilor, republicat,  cu modificările și completările ulterioare, Comisia a examinat proiectul de lege în ședința online din 9 februarie 2021. 


Membrii Comisiei pentru administrație publică și amenajarea teritoriului au  fost prezenţi  la  ședință conform listei de prezență. 

În urma dezbaterilor şi a opiniilor exprimate, membrii Comisiei au hotărât, cu majoritate de voturi (2 voturi împotrivă și o abținere), adoptarea proiectului de Lege pentru aprobarea Ordonanţei de urgenţă a Guvernului nr.212/2020 privind stabilirea unor măsuri la nivelul administraţiei publice centrale şi pentru modificarea şi completarea unor acte normative, în forma prezentată.
În raport cu obiectul şi conţinutul său, proiectul de lege face parte din categoria legilor organice.
          PREŞEDINTE,


      SECRETAR,

             Simona BUCURA-OPRESCU                Dumitru FLUCUŞ 
Întocmit,                                                                                                                                                                                                                                                                                                                                                                                                                                                                                                       
Consilier parlamentar Nicoleta Toma                                                                                                                          

